CPN ปัจจัยบวกหนุนเพียบโบรกฯชี้กำไรปี 62 โตต่อเนื่องแนะซื้อเป้า 90 บ.
CPN ปัจจัยบวกหนุนเพียบโบรกฯชี้กำไรปี 62 โตต่อเนื่องแนะซื้อเป้า 90 บ.
11 ม.ค. 2562

บล.ไอร่า ระบุในบทวิเคราะห์วันนี้(11ม.ค.) ว่า บริษัท เซ็นทรัลพัฒนา จำกัด (มหาชน) หรือ CPN แผนการเปิดศูนย์การค้าใหม่ของ CPN จำนวน 2 – 3 แห่งต่อปี พร้อมการขยายธุรกิจไปยังโครงการอสังหาฯ แบบ Mixed Used เช่น คอนโด “The Escent” ที่ได้รับการตอบรับดี ขายหมด 100% ทั้ง 6 โครงการ และการเข้าซื้อ GLAND (ยังไม่รวมในประมาณการ) ซึ่งช่วยต่อยอดการพัฒนาที่ดินในรูปแบบต่างๆ คาดช่วยหนุนรายได้และกำไรให้เติบโตต่อเนื่องและมีความมั่นคงในระยะยาว
คาดปี’62 กำไรสุทธิ เพิ่มขึ้น 12% จาก (1) การรับรู้รายได้เต็มปีของศูนย์การค้า Luxury ขนาดใหญ่ Central Phuket และรายได้ส่วนเพิ่มจากแผนการเปิด 3 ศูนย์ฯ ใหม่ ที่ มาเลเซีย อยุธยา และ Central Village ใกล้สุวรรณภูมิ (2) การปรับเพิ่มอัตราค่าเช่าหลังปิดปรับปรุงศูนย์ฯ รวมถึงการทยอยปรับสัญญาเช่าระยะยาวเป็นระยะสั้น ทำให้คาด CPN จะยังคงรักษาระดับ Occ. Rate ได้ในไม่ต่ำกว่า 94% และคาด SSSG เติบโตดีต่อเนื่อง ประมาณ 3 – 4% และ (3) แผนการส่งมอบ 3 โครงการคอนโด (มูลค่ารวม 2,200 ล้านบาท) ในปี’62 ประเมินราคาเป้าหมายที่ 90.00 บาท